CELEX: 62012TN0147
Language: sk
Date: 2012-03-30 00:00:00
Title: Vec T-147/12: Žaloba podaná 30. marca 2012 — Wünsche Handelsgesellschaft International/Komisia

9.6.2012   
            
            
               SK
            
            
               Úradný vestník Európskej únie
            
            
               C 165/29
            
         Žaloba podaná 30. marca 2012 — Wünsche Handelsgesellschaft International/Komisia
   (Vec T-147/12)
   2012/C 165/50
   Jazyk konania: nemčina
   
      Účastníci konania
   
   
      Žalobkyňa: Wünsche Handelsgesellschaft International mbH & Co KG (Hamburg, Nemecko) (v zastúpení: K. Landry a G. Schwendinger, advokáti)
   
      Žalovaná: Európska Komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie REM 02/09 zo 16. septembra 2011 [K(2011) 6393 final]
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Žalobkyňa navrhuje zrušenie rozhodnutia Komisie REM 02/09 zo 16. septembra 2011 [K(2011) 6393 v konečnom znení], ktorým sa rozhodlo, že odpustenie dovozného cla v danom prípade dovozu konzervovaných húb rodu Agaricus pochádzajúcich z Číny, ktoré žalobkyňa doviezla v rokoch 2004 a 2006, nie je dôvodné.
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na porušení článku 220 ods. 2 písm. b) colného kódexu
               
                           —
                        
                        
                           Žalobkyňa spochybňuje tvrdenie Komisie, že v spornom prípade ide o chybu na strane colných orgánov.
                        
                     
                           —
                        
                        
                           Žalobkyňa prinajmenšom nemohla rozpoznať (údajnú) chybu. Skúsenej žalobkyni konajúcej v dobrej viere nie je možné vytýkať nedostatok starostlivosti. Vzhľadom na komplikovaný právny stav a dlhoročnú prax nemeckých orgánov sa žalobkyňa môže odvolávať na legitímnu dôveru.
                        
                     
         
               2.
            
            
               Druhý žalobný dôvod je založený na porušení článku 239 colného kódexu
               
                           —
                        
                        
                           Komisia sa dopustila formálnej právnej chyby tým, že súhrnne zamietla odpustenie dovozného cla podľa článku 239 colného kódexu prostredníctvom jednoduchého odkazu na zamietnutie podľa článku 220 ods. 2 písm. b) colného kódexu.
                        
                     
                           —
                        
                        
                           Okrem toho sa Komisia dopustila nesprávneho vecného posúdenia, pretože nezohľadnila skutočnosť, že vo veci samej existovali „osobitné okolnosti“ v zmysle článku 239 colného kódexu a boli splnené podmienky pre odpustenie podľa tohto ustanovenia.
                        
                     
         
               3.
            
            
               Tretí žalobný dôvod založený na porušení všeobecných právnych zásad
               
                           —
                        
                        
                           Žalobkyňa okrem iného Komisii vytýka, že napadnutým rozhodnutím porušila zásady primárneho práva, a to zásadu legitímnej dôvery, proporcionality, riadnej správy vecí verejných a rovnosti zaobchádzania.